№5 педагогикалық кеңес тақырыбы: Өткен оқу жылындағы педагогикалық ұжым жұмысының нәтижелігігі  
Мақсаты: МДМ-де барлық іс-әрекеттер нәтижесін және әр педагогтың жыл бойы жасаған жұмысын қорытындылау, тәрбие-білім беру жұмысының  бірнеше  түрлерін көрсете  алуы, оның   нәтижесі.     № 4 педагогикалық кеңесте қабылданған шешімдерінің  орындалуы.

Өткізген  күні: 20 мамыр 2025 жыл
Барлығы: 12 педагог
Қатысқан: 12 педагог
Қатыспаған: 0 педагог 
Педкеңес төрайымы: Балғабаева Ә.Б.
Хатшы:  Даулет Г.Т.

Күн тәртібіндегі мәселелер:
1. №4 педагогикалық кеңесте  қабылданған шешімдерінің орындалуы. 
Балабақша меңгерушісі: Балғабаева Ә.Б.
2. Педагогтардың жыл бойы істелінген жұмыстар бойынша есеп, тәлімгерлер жұмысының есебі.
 Барлық педагогтер
3. 2024-2025 оқу жылының мамыр айындағы балалардың   негізгі құзыреттіліктерінің  қалыптасуы бойынша сараптама (мониторинг нәтижелері)
                                                               Балабақша меңгерушісі: Балғабаева Ә.Б.
4. «Менің педагогикалық жаңалығым» 

Музыка жетекшісі: Бимбет Ш.Ж.
5. «Инновациялық технология арқылы балалардың шығармашылық- танымдық қабілеттерін дамыту» шеберлік сағаты.
Тәрбиеші: Жиенхожаева А.Ж.

6. Тренинг: «Қорытынды жасаймыз»
Тәрбиеші: Садуахосова Л.Д.
7. Жазғы сауықтыру шараларын талқылау және бекіту 
                                                              Балабақша меңгерушісі: Балғабаева Ә.Б.
   
8. Әр түрлі мәселелер
Педагогикалық кеңестің шешім жобасын қабылдау және бекіту.

2024-2025 оқу жылының №4 педкеңесі дәстүрден тыс өтті. Бірінші мәселе бойынша балабақша меңгерушісі Балғабаева Ә.Б. сөз алды. №3 педагогикалық кеңестің шешімдерінің орындалуына тоқталып, өте жақсы деген баға берді. аудандық семинар өте жоғары деңгейде өткенін және барлық келген педагогтер өте жоғары бағалап кеткенін мақтанышпен айта кетті. Барлық топтардың дамытушы орталықтар бөлінгенін және әр топ өз жасына лайықты екенін де атап педагогтерге алғысын білдірді.  
Екінші мәселе бойынша педагогтардың жыл бойы істелінген жұмыстар бойынша есеп, тәлімгерлер жұмысының есебі бойынша әр педагог есебін тапсырды. Әр педагог өз қорытынды есебі ішінен өзіне ең ұнаған, мақтаныш сыйлаған абзацтарын оқып берді. Тәлімгерлер жұмысына да оң баға берілді. 
Үшінші мәселе бойынша 2024-2025 оқу жылының мамыр айындағы балалардың   негізгі құзыреттіліктерінің  қалыптасуы бойынша сараптама (мониторинг нәтижелері) нәтижелерін балабақша меңгерушісі Балғабаева Ә.Б. айтып өтті. Келесі оқу жылында коммуникативтік дағдыларды дамытуға арналған іс-шараларды көбейтетінін ескерте кетті. Барлық білім дағдыларының ішінде коммуникативтік дағдылардың көрсеткіші ойландырарлықтай болып тұрғанын айта кетті. 
Төртінші мәселе бойынша «Менің педагогикалық жаңалығым» тақырыбында Бимбет Ш.Ж. шеберлік сағатын өткізді. Төрт түлік малдың сүйектерінен муызкалық аспаптарды қалай дайындағанын көрсетті. Малдың әр түрлі сүйектерінен үрмелә және ұрмалы аспаптардан оркестр құрып көрсетті. Педагогикалық жаңалығын ары қарай шыңдай беретінін айта өтті.  
Бесінші мәселе бойынша  «Инновациялық технология арқылы балалардың шығармашылық- танымдық қабілеттерін дамыту» тақырыбында Жиенхожаева А.Ж.  іс-тәжірибесімен бөлісті. Әртүрлі топтармен ойнауға болатын ойын түрімен таныстырды. Педагогтер сұрақтарына жауап беріп, ойын ережесін жан-жақты түсіндірді. Әріптестері тарапынан оң бағаланды. 
Алтыншы мәселе бойынша тәрбиеші Садуахосова Л.Д. «Қорытынды жасаймыз»  тренингін ойнатты. Әр топ тәрбиешілері өз әріптестерімен бірге жыл бойы жасалған жұмыстарына қорытынды жасау ретінде бірнеше ойын түрлерін ойнады. Әр ойын соңында әр іс-әрекетке қорытынды жасалынып отырды. 
Жетінші мәселе бойынша балабақша меңгерушісі  Балғабаева Ә.Б.  жазғы сауықтыру шараларын талқылау және бекіту бойынша баяндама жасады. Жаңа нұсқаулықпен таныстырып, жаз мезгілінде жұмыс жасайтын тәрбиешілерге бірнеше нұсқаулар берілді. Сабақ кестелері таратылып, циклограмма үлгісі берілді. 
 Әр түрлі мәселелер бойынша меңгеруші Балғабаева Ә.Б. топтардың ішкі жөндеу жұмыстарына әр педагог  жауапты екенін айтты. Жаз мезгіліне ақылы демалысқа шығатын педагогт ер кестесімен таныстырып өтті. Жазғы сауықтыру маусымында жұмыс жасауға қалатын педагогтерді топтарға бөлді. Еңбек демалысына шығатын әріптестеріне жақсы демалыс тіледі. 
Педагогикалық кеңес қорытындыланды, шешім шығарылды.

№5 педагогикалық кеңестің шешімі: 

1. Оқу жылының барлық құжаттары тігілсін, тапсырылсын.
2. 2024-2025 оқу жылының жылдық жоспары толықтай жаңартылсын.
3. Шығармашылық ізденіс жандансын, жаңа оқу жылына жаңа көзқараспен келсін.
4. Еңбек демалысына педагогтар кестеге сай жіберілсін.
5. Жазғы сауықтыру маусымында жұмыс жасайтын педагогтер жауапкершілікпен жұмыстарын атқарсын, бала қауіпсіздіне баса назар аударылсын.




Хаттаманы толтырған: _______________ Даулет Г.Т.

        Төрағасы: _______________ Балғабаева Ә.Б.
























	
